
privind aprobarea vanzarii fara licitatie publica, a terenului in suprafata de 9,55 mp. situat in Focsani, str. Alexandru Vlahuta nr. 3, judetul Vrancea, T. 175, P. 9226 ce apartine domeniului  privat al municipiului  Focsani, catre SC SONYDENT SRL

Consiliul local al municipiului Focsani, judetul Vrancea, intrunit in sedinta ordinara.

            Analizand proiectul de hotarare initiat de Primarul municipiului Focsani, raportul comun al  Serviciului urbanism, Serviciului juridic, administrarea domeniului public si privat si al Directiei economice, inregistrat la nr.39661/15.09.2010 prin care se propune aprobarea vanzarii terenului in suprafata de 9,55 mp. situat in Focsani, str. Alexandru Vlahuta nr.3, T. 175, P. 9226, judetul Vrancea, ce apartine domeniului  privat al municipiului  Focsani, catre SC SONYDENT SRL;

       - vazand avizul favorabil al Comisiei  pentru amenajarea teritoriului si urbanism si al Comisiei pentru buget, finante, investitii si libera initiativa;

       - avand in vedere cererea domnului Cosma Dragos-Catalin in calitate de administrator la SC SONYDENT SRL inregistrata la Primaria municipiului Focsani sub nr.39661/19.08.2010 si contractul de concesiune nr.15675/06.02.2008, respectiv Actul aditional nr.1/12.03.2008;
     - in baza HCL nr.243 /2005 privind aprobarea vanzarii prin licitatie publica a terenurilor care fac obiectul contractelor de inchiriere (peste 100 mp.) si a contractelor de concesiune, apartinand domeniului privat al Municipiului Focsani;

     - avand in vedere HCL nr.57/2006 privind insusirea raportului de expertiza tehnica pentru evaluarea terenurilor apartinand domeniului privat al municipiului Focsani;

      - conform prevederilor art.36, alin.(1) si (5) lit.(b) si art.123 alin.(1), (2) si (3) din Legea  nr. 215/2001, privind administratia publica locala, republicata, cu modificarile si completarile ulterioare;

     - in temeiul art.45, alin.(3), din Legea nr.215/2001, privind administratia publica locala, republicata, cu modificarile si completarile ulterioare;

HOTARASTE:   

         Art.1. (1) Se aproba vanzarea fara licitatie publica, a terenului in suprafata de 9,55 mp., situat in Focsani, str. Alexandru Vlahuta nr.3, judetul Vrancea, T.175, P.9226, identificat in anexa care face parte integranta din prezenta hotarare, la pretul de 725,80 euro (76 euro/mp.), catre SC SONYDENT SRL cu sediul in Focsani, str. Intr. Cuza Voda nr.20, bl.20, etaj 2, ap.6, judetul Vrancea.

            (2). Terenul prevazut la alin.(1) face obiectul Contractului de concesiune nr.15675 /06.02.2008  si Actului aditional nr.1/12.03.2008, incheiate intre Municipiul Focsani si societatea sus numita – SC SONYDENT SRL.
            (3). Vanzarea se face de catre Municipiul Focsani, in calitate de proprietar, actul de vanzare-cumparare, urmand sa fie incheiat in forma autentica.

(4). Actul de vanzare-cumparare se semneaza in numele Municipiului Focsani de catre Primar sau de catre o persoana imputernicita prin dispozitie.

            (5). Taxele notariale si cele privind inscrierea terenului in Cartea Funciara se suporta de catre beneficiar – cumparator. 
         Art. 2. Prezenta hotarare va fi comunicata de catre Serviciul administraţie publică locală, agricultura, cadastru, compartimentelor, birourilor, serviciilor si Primarului municipiului Focsani, conform legii, care va asigura executarea acesteia, prin Serviciul juridic, administrarea domeniului public si privat, Serviciul urbanism si Directia economica. 

PREŞEDINTE DE ŞEDINŢĂ,

Rodica BOBOC
                                                                                                     CONTRASEMNEAZĂ,

                                                                                              Secretarul Municipiului Focşani

                                                                                                           Eduard Corhana

